ट्रक चोर गैंग के दो सदस्य गिरफ्तार, 3 वारदात का खुलासा
समर गोपालपुर स्टेशन पर लूट की योजना बनाते तीन युवक गिरफ्तार
सीआईए-वनटीम ने ट्रक चोरी करने वाले गिरोह का पर्दाफाश किया है। चोरी की बाइक समेत गिरफ्तार किए युवक ने पूछताछ में तीन वारदातों का खुलासा किया। आरोपी से पूछताछ के अलावा उसके बताए ठिकानों पर छापेमारी की जा रही है।
सीआईए वन प्रभारी निरीक्षक जगबीर सिंह ने बताया कि एक मार्च को सुनारिया चौक के पास चोरी की बाइक लेकर घूम रहे हरिसिंह कॉलोनी निवासी मंदीप को पकड़ा था। इसने बाइक तीन अगस्त 2016 को नया पड़ाव अग्रसेन कालोनी से चुराई थी। पूछताछ में उसने तीन युवकों के साथ मिलकर ट्रक चोरी का गिरोह चलाने का खुलासा किया। गिरोह के सदस्यों ने मिलकर पिछले दो सालों में रोहतक से तीन ट्रक चोरी किए। इसके अलावा उसने 2015 में दो साथियों के साथ नई अनाज मंडी रोहतक से एक ट्रक चुराया था। आरोपी को अदालत से दो दिन के पुलिस रिमांड पर लिया है।
टीम ने गुरुवार को छापेमारी करते हुए गिरोह के सदस्य जींद के किला जफरगढ़ निवासी कल्याण को गिरफ्तार किया। इसके खिलाफ पहले भी थाना जुलाना में ट्रक चोरी के मामले दर्ज हैं। इनमें वह गिरफ्तार हो चुका है। चोरी का ट्रक आगे बेच कर रुपयों का आपस में बंटवारा करते थे। गैंग में शामिल दो अन्य सदस्यों तथा चोरीशुदा ट्रक खरीदने वालों की पहचान हो चुकी है। इनकी गिरफ्तारी के लिए छापेमारी की जा रही है। चोरी हुए ट्रक बरामद करने का प्रयास भी किया जा रहा है।
रोहतक. रेलवेस्टेशन के पास लूट की योजना बनाते हुए पकड़ा गया गिरोह पुलिस हिरास्त में।
रोहतक. ट्रकचोर गैंग के दो सदस्य पुलिस टीम की गिरफ्त में।
भास्कर न्यूज | रोहतक
समरगोपालपुर रेलवे स्टेशन परिसर से निकलने वाले यात्रियों को लूटने की योजना बना रहे हिसार और फतेहाबाद के युवकों को जीआरपी ने गिरफ्तार किया है। जीआरपी की पूछताछ में युवकों ने रेलवे स्टेशन से पूर्व में भी दो लूट की घटनाओं को अंजाम देने की बात कबूली है। वहीं गुरुवार को जीआरपी ने तीनों युवकों के खिलाफ मुकदमा पंजीकृत कर कोर्ट में पेश किया है।
जीआरपी एसएचओ ताराचंद्र ने बताया कि बुधवार देर रात एसआई सनेहीलाल, रामनिवास एएसआई, बलवान सिंह एएसआई, रणवीर सिंह समर गोपालपुर रेलवे स्टेशन पर गश्त करने निकले। शाम आठ बजे के करीब स्टेशन से बाहर निकलने वाले कच्चे रास्ते के किनारे तीन युवक हिसार निवासी सुरेंद्र, फतेहाबाद निवासी सन्नी शैंपी अंधेरे में खड़े थे। पुलिस को देखकर वे भागनेे लगे तो उन्हें पकड़ा गया। युवकों ने लूट की योजना बनाने की बात स्वीकारी। एसएचओ ताराचंद्र ने बताया कि तीनों युवक जनवरी फरवरी माह में दो लूट की घटनाओं को अंजाम दे चुके हैं।
जागरुकताअभियान चलाया
एसपीरेलवे ने गुरुवार को जागरुकता अभियान चलाने के निर्देश जारी किए तो जीआरपी को अभियान की याद आई। एकदिवसीय जागरुकता अभियान के दौरान यात्रियों को रेल में होने वाली वारदातों के प्रति आगाह किया गया। एसएचओ ताराचंद ने लोगों को जागरू किया।
bho_Deva hin_Deva hin_Deva hin_Deva hin_Deva hin_Deva bho_Deva mai_Deva hin_Deva hin_Deva hin_Deva hin_Deva